CELEX: 62008CJ0545
Valsts pienākumu neizpilde
Elektroniskie sakari
Direktīva 2002/21/EK un Direktīva 2002/22/EK
Pakalpojumu sniedzējs, kas nodrošina piekļuvi platjoslas internetam
Platjoslas interneta piekļuves pakalpojumu tarifu pakļaušana pienākumam saņemt atļauju un to piesaistīšana šo pakalpojumu sniegšanas izmaksām
Tirgus analīzes neesamība

Valsts pienākumu neizpilde – 16. un 17. panta Eiropas Parlamenta un Padomes 2002. gada 7. marta Direktīvā 2002/22/EK par universālo
pakalpojumu un lietotāju tiesībām attiecībā uz elektronisko sakaru tīkliem un pakalpojumiem (“universālo pakalpojumu” direktīva)
(OV L 108, 51. lpp.) pārkāpums, kā arī 16. un 27. panta Eiropas Parlamenta un Padomes 2002. gada 7. marta Direktīvā 2002/21/EK
par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (“ietvardirektīva”)
(OV L 108, 33. lpp.) pārkāpums – Pienākuma noteikšana tirgus dalībniekam saņemt atļauju saistībā ar tarifiem platjoslas interneta
piekļuves pakalpojumu sniegšanai mazumtirdzniecībā, neveicot tirgus analīzi
Rezolutīvā daļa:
1)
reglamentējot mazumtirdzniecības tarifus platjoslas interneta piekļuves pakalpojumu sniegšanai, pirms tam neveicot tirgus
analīzi, Polijas Republika nav izpildījusi Eiropas Parlamenta un Padomes 2002. gada 7. marta Direktīvas 2002/22/EK par universālo
pakalpojumu un lietotāju tiesībām attiecībā uz elektronisko sakaru tīkliem un pakalpojumiem (“universālo pakalpojumu” direktīva)
16. pantā kopsakarā ar 17. pantu, kā arī Eiropas Parlamenta un Padomes 2002. gada 7. marta Direktīvas 2002/21/EK par kopējiem
reglamentējošiem noteikumiem attiecībā uz elektronisko komunikāciju tīkliem un pakalpojumiem (“ietvardirektīva”) 16. pantā
kopsakarā ar 27. pantu paredzētos pienākumus;
2)
Polijas Republika atlīdzina tiesāšanās izdevumus.